Legal Document

Category: 28

Text:
6α. ΒΑΣΙΛΙΚΟΝ ΔΙΑΤΑΓΜΑ της 31/31 Δεκ. 1956 (ΦΕΚ Α΄307) Περί τροποποιήσεως των άρθρ. 96 και 97 του Νόμ. 1811/51 και του από 23.12.1955 Β.Δ/τος όσον αφορά τα Ν.Π.Δ.Δ. του Ν.Δ. 2592/53 Έχοντες υπ’ όψιν:α) το άρθρ. 2 του Νόμ. 3273/55 «περί της αληθούς εννοίας του άρθρ. 12 του Α.Ν. 1671/1951 και άλλων τινών διατάξεων», β) το άρθρ. 25 παρ. 2 του από 23.12.55 Β.Δ/τος «περί εφαρμογής του υπαλληλικού Κώδικος επί υπαλλήλων των Ν.Π.Δ.Δ.», γ) την υπ’ αριθ. 1005/1956 σύμφωνον γνώμην του Α.Σ.Δ.Υ. και δ) την υπ’ αριθ. 705/1956 γνωμοδότησιν του Συμβουλίου της Επικρατείας, προτάσει των Ημετέρων επί του Συντονισμού και της Κοινωνικής Προνοίας Υπουργών, απεφασίσαμεν και διατάσσομεν: Άρθρον μόνον.-Αντί των άρθρ. 96 και 97 του Νόμ. 1811/51 (ανωτ. σελ. 257) και της παρ. 3 του άρθρ. 10 του από 23.12.55 Β.Δ/τος «περί εφαρμογής του υπαλληλικού Κώδικος επί των υπαλλήλων των Ν.Π.Δ.Δ.» (ανωτ. αριθ. 6) ισχύουσιν αι ακόλουθαι διατάξεις προκειμένου περί Ν.Π.Δ.Δ. διεπομένων υπό των διατάξεων του Ν.Δ. 2592/53. α)Επιτρέπεται δι’ αποφάσεως του Υπουργού Κοινωνικής Προνοίας, δημοσιευομένης δια της εφημερίδος της Κυβερνήσεως, μετά σύμφωνον γνώμην του οικείου Υπηρεσιακού Συμβουλίου του Υπουργείου, η μετάταξις οιουδήποτε υπαλλήλου Νοσηλευτικού  Ιδρύματος εις κενήν ομοιόβαθμον του αυτού κλάδου και της αυτής κατηγορίας θέσιν ετέρου Νοσηλευτικού Ιδρύματος. Επίσης επιτρέπεται και η αμοιβαία μετάταξις. β) Επιτρέπεται δια πράξεως του Υπουργού Κοινωνικής Προνοίας εκδιδομένης μετά σύμφωνον γνώμην του οικείου Υπηρεσιακού Συμβουλίου του Υπουργείου η επί εν εξάμηνον απόσπασις οιουδήποτε υπαλλήλου Νοσηλευτικού Ιδρύματος εις έτερον τοιούτον. Περί επεκτάσεως των διατάξεων των ανωτέρω παρ. α΄ και β΄. Βλ. εις παρ. 2 του άρθρ. 9 Νόμ. 39/1975 (τόμ. 35 σελ. 36,59). Παράτασις της αποφάσεως επί ίσον το πολύ χρονικόν διάστημα ή άρσις αυτής ενεργείται κατά την αυτήν διαδικασίαν. γ) Επιτρέπεται μετάταξις υπαλλήλου εις έτερον κλάδον ή ετέραν κατηγορίαν του αυτού Νοσηλευτικού Ιδρύματος, εφ’ όσον ο μετατασσόμενος κέκτηται τα προσόντα δια την κατάληψιν της θέσεως εις ην μετατάσσεται, η δε θέσις δεν δύναται να πληρωθή δια προαγωγής. Η μετάταξις ενεργείται, κατόπιν συμφώνου γνώμης του Υπηρεσιακού Συμβουλίου  του Ιδρύματος δια πράξεως του Προέδρου του Διοικητικού Συμβουλίου εγκρινομένης υπό του οικείου Νομαρχιακού Συμβουλίου Υγείας και Ασφαλίσεως και δημοσιευομένης δια της Εφημερίδος της Κυβερνήσεως. Εις τους αυτούς επί του Συντονισμού και Κοινωνικής Προνοίας Υπουργούς, ανατίθεμεν την δημοσίευσιν και εκτέλεσιν του παρόντος. (Αντί για τις σελ. 345-356,001) Σελ. 345(α) Τεύχος 695-Σελ. 27 Υπάλληλοι Ν.Π.Δ.Δ. 2.Ε.θ.6-6α 2.Ε.θ.6 Υπάλληλοι Ν.Π.Δ.Δ.